Bergen Næringsråd

Bergen Næringsråd er en partipolitisk uavhengig medlemsorganisasjon for næringslivet i Bergensregionen. Organisasjonen har mer enn 3000 medlemmer, som til sammen representerer mer enn 100.000 arbeidstakere. Bergen Næringsråd holder til i "Handelens og Sjøfartens Hus" i Olav Kyrresgate 11 i Bergen. Engelsk tittel på foretaket er Bergen Chamber of Commerce & Industry.Organisasjonen arbeider næringspolitisk med møter, arrangementer, konferanser og nettverksbygging. Årskonferansen er den største konferansen og avholdes i november hvert år, rundt dato for stiftelsesdagen 17. november. Bergen Næringsråd har et særlig fokus på FNs bærekraftsmål og har selv valgt mål nummer 17 "Samarbeid for å nå målene" som hovedfokus. Sentralt i Bergen Næringsråd er arbeid med ressursgrupper innen bransjer og forskjellige fagområder som danner faglig forankring for lokal- og rikspolitisk arbeid. Bergen Handelskammer er en del av organisasjonen og utfører handelskammertjenester for kunder som driver eksport og import til Norge. Bergen Næringsråd har en av regionens største og mest besøkte møtearenaer for faglig utvikling, kompetanse og nettverksbygging med cirka 15.000 besøkende fordelt på cirka 120 arrangementer med over 600 foredragsholdere årlig.


== Historie ==
Bergen Næringsråd ble etablert 6. september 1988 når Bergens Handelsforening, Bergens Handelskammer og Bergens Haandverks- og industriforening slo seg sammen og regner 17. november 1845 som offisiell stiftelsesdato. Bergen Børs er også innlemmet i organisasjonen.


== FNs Bærekraftsmål ==
Bergen Næringsråd arbeider aktivt med å sette FNs bærekraftsmål på agenda i næringslivet. I 2018 opprettet Bergen Næringsråd og Fana Sparebank "Bærekraftsprisen". Den første prisen som ble utdelt var en ærespris tildelt Sir David Attenborough. Den andre ble tildelt Grieg Gruppen for sitt unike arbeid med å implementere bærekraftsmålene inn i sin forretningsmodell. Prisen ble utformet av kunstner og billedhugger Arne Mæland og utdelt av Statsminister Erna Solberg. Årlig arrangeres det også "Nattevandring" for FNs bærekraftsmål i Bergen sentrum. 


== Organisasjon ==


=== Ledelse ===
Daglig lederMarit Warncke har vært daglig leder siden 1. desember 2007.
StyreledereReidar Christian Lien (2000-2001)
Olav Andreas Munch (2001-2004)
Egil Hermann Sjursen (2004-2006)
Marit Warncke (2006-2007)
Harald Nævdal (2007-2009)
Erik Bøckmann (2009-2011)
Johannes Djuvsland Neteland (2011-2013)
Jan-Erik Kjerpeseth (2013-2015)
Ole Eirik Lerøy (2015-2017)
Lisbet Karin Nærø fra (2017-2019)
Aslak Sverdrup (fra 2019 -)


=== 17. mai ===
Bergen Næringsråd er sekretariat for 17. mai-komiteen i Bergen, hjemmeside www.17-mai.no


=== Eiendom ===
Bergen Næringsråd er medeier i en rekke historiske bygninger i Bergen. Dette inkluderer Veiten 3, Formannsvei 29 og "Handelens og Sjøfartens Hus AS" i Olav Kyrresgate 11.


=== Fond og legater ===
En rekke fond og legater administreres av Bergen Næringsråd. Dette har historisk bakgrunn i sosialhjelp til for eksempel enker av håndverkere gjennom "Understøttelseskassen".


=== Klyngebyen ===
Bergen Næringsråd har vært en sentral aktør og aktiv pådriver for etableringen av samlokalisering innen forskjellige bransjer, som for eksempel "Media City Bergen".


=== Trainee Vest ===
Trainee Vest er et tverrfaglig regionalt trainee-program for nyutdannede på Bachelor- og Masternivå. I 2018 hadde programmet over tusen søkere til cirka tredve stillinger i både private og offentlige stillinger.


=== Ressursgrupper ===
Bergen Næringsråds ressursgrupper representerer et ekspertpanel av næringslivstopper og fagpersonell fra de ulike fagfelt og bransjer, supplert med deltakere fra forskning, utdanning og offentlige etater.
• BergenUP  • Bygningsgruppen Bergen  • Byutvikling  • Digitalisering  • Energi  • Finans  • Fornybar  • Handel og Service  • Helse  • Internasjonalt  • Kultur og Kreativ næring  • Mangfold og Inkludering  • Marin  • Strategisk rådgivning  • Transport


== Noter ==


== Referanser ==


== Eksterne lenker ==
Offisielt nettsted